Da je meni leći umrijeti
Da je meni, lane moje, leći, umrijeti,
umrijeti, lane moje, smrti ne vidjeti!
Refren
Rodilo voće, dragi me hoće,
majka me ne da, ja joj pobjegla!
Da ja vidim, lane moje, ko bi me žalio,
ko žalio, lane moje, za koliko dana!
Refren
 
Babo žali, lane moje, nedjeljicu dana,
seja žali, lane moje, tri nedjelje dana!
Refren
Dragi žali, lane moje, godinu dana,
crna majka, lane moje, žali dovijeka!